**Správa o hospodárení OZ Kvačalák za rok 2017**

 OZ Kvačalák vzniklo 28.4.2006 v zmysle zákona č. 831/1990 Zb. v znení neskorších predpisov zaregistrovaním Stanov na MV SR pod č. UVS/1-900/90-28102, číslo účtu 2207562157/0200.

 Našim cieľom je všestranné úsilie o rozvoj SPŠ dopravnej na Kvačalovej ulici 20 v Bratislave. Chceme skvalitňovať a prehlbovať účinnosť výchovno-vzdelávacieho procesu a tiež napr.:

* doplňovať a starať sa o učebné pomôcky, didaktickú techniku, výpočtovú techniku a zariadenia školy slúžiace na výchovno–vzdelávací proces (triedy, odborné učebne, dielne, laboratóriá, telocvične, kabinety, knižnica, atď.)
* finančne podporovať školské súťaže (vedomostné, športové, branno-bezpečnostné, spoločensko–vedné, literárne a iné) a mimoškolskú činnosť študentov
* podporovať ďalšie vzdelávanie pedagogických a ostatných zamestnancov školy
* pomáhať realizovať a financovať domáce aj zahraničné vzdelávacie projekty
* podporovať ekologickú výchovu a prevenciu proti rôznym závislostiam
* prispievať k estetizácii školského prostredia a areálu školy

Ku dňu 31.12.2017 malo občianske združenie Kvačalák 10 členov. Výkonným orgánom OZ Kvačalák je správna rada, ktorej predsedníčkou je Ing. Tatiana Dobrovodová, podpredsedníčkou RNDr. Eva Kozová a tajomníčkou Ing. Lýdia Haliaková. Členmi revíznej komisie sú p. Danica Kotorová a Ing. Beata Ogrodníková. OZ Kvačalák pracuje a hospodári v súlade s platnými stanovami.

Príjmy sme získali z členských príspevkov, darov rodičov žiakov školy, sponzorov, poukázaných 2 % z daní a úrokov z vkladov na bankovom účte.

**Zostatok z roku 2016: 16 766,45 €**

Dary v roku 2017: 5 255,24 €

2 % z daní: 3 116,28 €

**Príjmy spolu: 8 371,52 €**

Výdaje:

Učebnice, učebné pomôcky 395,96 €

školský nábytok 2 153,71 €

výpočtová technika 9 604,09 €

inzercia a propagácia školy 1 949,44 €

šport 678,- €

odmeny talentovaných žiakov 290,40 €

doprava žiakov na exkurziu 240,- €

účtovníctvo 150,00 €

bankové poplatky 141,90 €

daňový úrad (daň 2016) 228,99 €

pokladničná hotovosť 460,- €

**Výdaje spolu: 16 292,49 €**

Zostatok, ktorý je k 31.12.2017 spolu **8845,48 €** prechádza do nasledujúceho roku.

 Občianske združenie Kvačalák darovalo všetok zakúpený majetok škole, teda nemá vlastný majetok.

 V nasledujúcom roku plánujeme prispieť na ďalšie projekty realizované školou, nákup školského nábytku, učebných pomôcok, výpočtovej a didaktickej techniky, športových potrieb, odbornej a náučnej literatúry, propagáciu školy, ďalšie vzdelávanie zamestnancov, žiacke súťaže, odmeny pre výborných žiakov a ďalšie aktivity podľa aktuálnych požiadaviek školy, finančných možností a v súlade so štatútom OZ Kvačalák.

 Naše združenie je otvorené aj pre ďalších záujemcov o členstvo a spoluprácu. Sme vďační za každú pomoc, nápad, či aktivitu smerujúcu ku skvalitneniu činnosti občianskeho združenia.

Občianske združenie Kvačalák ďakuje všetkým svojim darcom, prispievateľom a spolupracovníkom za ich osobnú aktivitu a prejav sympatie. Svojou podporou významnou mierou prispievajú k plneniu cieľov OZ Kvačalák, k šíreniu dobrého mena školy, ako aj ku skvalitneniu života žiakov a zamestnancov Strednej priemyselnej školy dopravnej.

Bratislava, 31. marec 2018

Vypracovala:

RNDr. Eva Kozová

podpredsedníčka OZ Kvačalák

 Ing. Tatiana Dobrovodová

 predsedníčka OZ Kvačalák